A4-0217/96

Päätös neuvoston yhteisestä kannasta Euroopan parlamentin ja neuvoston direktiivin antamiseksi painelaitteita koskevan jäsenvaltioiden lainsäädännön lähentämisestä (C4-0226/96 - 00/0462(COD))

(Yhteispäätösmenettely: toinen käsittely)

Euroopan parlamentti, joka

- ottaa huomioon neuvoston yhteisen kannan (C4-0226/96 - 00/0462(COD)) ((EYVL C 147, 21.5.1996, s. 1)),

- ottaa huomioon ensimmäisessä käsittelyssä antamansa lausunnon ((EYVL C 128, 9.5.1994, s. 61)) komission ehdotuksesta Euroopan parlamentille ja neuvostolle (KOM(93)319) ((EYVL C 246, 9.9.1993, s. 1)),

- ottaa huomioon komission tarkistetun ehdotuksen KOM(94)0278 ((EYVL C 207, 27.7.1994, s. 5)),

- ottaa huomioon EY:n perustamissopimuksen 189 b artiklan 2 kohdan,

- ottaa huomioon työjärjestyksensä 72 artiklan,

- ottaa huomioon talous- ja raha-asioita sekä teollisuuspolitiikkaa käsittelevän valiokunnan suosituksen toiseen käsittelyyn (A4-0217/96),

1. Tarkistaa yhteistä kantaa seuraavasti;

2. Kehottaa komissiota puoltamaan parlamentin tarkistuksia lausunnossaan, jonka se antaa Euroopan yhteisön perustamissopimuksen 189 b artiklan 2 kohdan d alakohdan mukaisesti;

3. Kehottaa neuvostoa hyväksymään kaikki parlamentin tarkistukset, muuttamaan yhteistä kantaansa vastaavasti ja antamaan lopullisen säädöksen;

4. Kehottaa puhemiestään välittämään tämän päätöksen neuvostolle ja komissiolle.

(Tarkistus 1)

Johdanto-osan kahdeksas a kappale (uusi)

>EP:n äänestyksessä hyväksytty teksti>

Muut painelaitteet, joiden suurin sallittu käyttöpaine on yli 0,5 bar ja joiden suhteen esiintyy merkittävä paineeseen liittyvä vaara, mutta joiden vapaa liikkuvuus ja tarvittava turvallisuustaso on kuitenkin taattu, eivät kuulu kyseisen direktiivin soveltamisalaan; näitä poikkeuksia direktiivistä tarkistetaan kuitenkin säännöllisesti, jotta selvitetään mahdollinen säännösten tarve unionin tasolla.

(Tarkistus 2)

Johdanto-osan kymmenes kappale

>Alkuperäinen teksti>

yhteisön olemassa olevat direktiivit painelaitteita koskevan jäsenvaltioiden lainsäädännön lähentämisestä ovat tehneet mahdolliseksi suuntautumisen kohti kaupan esteiden poistamista alalta; tämä ala kuuluu näiden direktiivien soveltamisalaan vain rajoitetussa määrin; yksinkertaisia paineastioita koskevan jäsenvaltioiden lainsäädännön yhdenmukaistamisesta 25 päivänä kesäkuuta 1987 annetussa direktiivissä 87/404/ETY uutta lähestymistapaa sovelletaan ensimmäistä kertaa painelaitteisiin; tätä direktiiviä ei sovelleta direktiivin 87/404/ETY soveltamisalalla,

>EP:n äänestyksessä hyväksytty teksti>

yhteisön olemassa olevat direktiivit painelaitteita koskevan jäsenvaltioiden lainsäädännön lähentämisestä ovat tehneet mahdolliseksi suuntautumisen kohti kaupan esteiden poistamista alalta; tämä ala kuuluu näiden direktiivien soveltamisalaan vain rajoitetussa määrin; yksinkertaisia paineastioita koskevan jäsenvaltioiden lainsäädännön yhdenmukaistamisesta 25 päivänä kesäkuuta 1987 annetussa direktiivissä 87/404/ETY uutta lähestymistapaa sovelletaan ensimmäistä kertaa painelaitteisiin; tämän direktiivin soveltamista tarkistetaan uudelleen viimeistään kolme vuotta sen voimaantulon jälkeen, jotta voidaan selvittää, onko tarpeen sisällyttää direktiivin 87/404/ETY tähän direktiiviin; kyseisenä aikana tätä direktiiviä ei sovelleta direktiivin 87/404/ETY soveltamisalalla.

(Tarkistus 3)

Johdanto-osan viidestoista kappale

>Alkuperäinen teksti>

tässä direktiivissä yhdenmukaistetulla standardilla tarkoitetaan teknistä eritelmää (eurooppalaista standardia tai yhdenmukaistamisasiakirjaa), jonka toinen tai molemmat näistä elimistä on vahvistanut komission pyynnöstä ja sovellettaessa teknisiä standardeja ja määräyksiä koskevien tietojen toimittamisessa noudatettavasta menettelystä 28 päivänä maaliskuuta 1983 annettua neuvoston direktiiviä 83/189/ETY ja edellä tarkoitettujen yleisten suuntaviivojen mukaisesti,

>EP:n äänestyksessä hyväksytty teksti>

tässä direktiivissä yhdenmukaistetulla standardilla tarkoitetaan teknistä eritelmää (eurooppalaista standardia tai yhdenmukaistamisasiakirjaa), jonka toinen tai molemmat näistä elimistä on vahvistanut komission pyynnöstä ja sovellettaessa teknisiä standardeja ja määräyksiä koskevien tietojen toimittamisessa noudatettavasta menettelystä 28 päivänä maaliskuuta 1983 annettua neuvoston direktiiviä 83/189/ETY ja edellä tarkoitettujen yleisten suuntaviivojen mukaisesti; standardoinnin osalta on tarkoituksenmukaista, että direktiivillä 83/189/ETY perustettu komitea tukee komissiota; komitea kuulee tarvittaessa teknisiä asiantuntijoita.

(Tarkistus 4)

1 artiklan 2.1.2 kohta

>Alkuperäinen teksti>

2. 1.2 'putkistoilla' fluidien siirtämiseen tarkoitettuja putkiston osia, jotka on liitetty toisiinsa painejärjestelmään yhdistämistä varten. Putkistoihin kuuluu erityisesti putki tai putkiverkko, putkijohto, putkiston lisäosat, paljetasaimet, letkut ja muut asiaankuuluvat paineenkestävät osat,

>EP:n äänestyksessä hyväksytty teksti>

2. 1.2 'putkistoilla' fluidien siirtämiseen tarkoitettuja putkiston osia, jotka on liitetty toisiinsa painejärjestelmään yhdistämistä varten. Putkistoihin kuuluu erityisesti putki tai putkiverkko, putkijohto, putkiston lisäosat, paljetasaimet, letkut ja muut asiaankuuluvat paineenkestävät osat. Ilman jäähdyttämiseen tai lämmittämiseen tarkoitetut putkista muodostuvat lämmönvaihtimet vastaavat putkistoja,

(Tarkistus 5)

1 artiklan 3.2 kohta

>Alkuperäinen teksti>

3. 2 vesiverkostot kuten painevesijohdot, painetunnelit, vesivoimalaitosten tasaussäiliöt ja niiden erityiset lisävarusteet,

>EP:n äänestyksessä hyväksytty teksti>

3. 2 verkostot vesihuoltoa, veden jakelua ja veden poistoa varten ja niiden laitteet sekä painevesitiet vesivoimalaitoksissa kuten painevesijohdot, painetunnelit, tasaussäiliöt ja niiden erityiset lisävarusteet,

(Tarkistus 6)

2 artiklan 3 kohta

>Alkuperäinen teksti>

3. Jäsenvaltiot eivät saa estää asettamasta erityisesti messuilla, näyttelyissä ja esittelytilaisuuksissa näytteille 1 artiklassa määriteltyjä painelaitteita tai laitekokonaisuuksia, vaikka ne eivät ole tämän direktiivin säännösten mukaisia, jos näkyvässä merkinnässä selvästi ilmoitetaan, että laitteet eivät ole vaatimustenmukaisia eikä myytävinä ennen kuin valmistaja tai hänen yhteisöön sijoittautunut edustajansa on saattanut ne vaatimustenmukaisiksi. Esittelytilaisuuksissa on toteutettava riittävät suojatoimenpiteet ihmisten turvallisuuden varmistamiseksi.

>EP:n äänestyksessä hyväksytty teksti>

3. Jäsenvaltiot eivät saa estää asettamasta erityisesti messuilla, näyttelyissä ja esittelytilaisuuksissa näytteille 1 artiklassa määriteltyjä painelaitteita tai laitekokonaisuuksia, vaikka ne eivät ole tämän direktiivin säännösten mukaisia, jos näkyvässä merkinnässä selvästi ilmoitetaan, että laitteet eivät ole vaatimustenmukaisia eikä myytävinä ennen kuin valmistaja tai hänen yhteisöön sijoittautunut edustajansa on saattanut ne vaatimustenmukaisiksi. Esittelytilaisuuksissa on jäsenvaltioiden asianomaisten viranomaisten kanssa toteutettava asianmukaiset suojatoimenpiteet ihmisten turvallisuuden varmistamiseksi.

(Tarkistus 7)

4 artiklan 1.1 ja 1.2 kohta

>Alkuperäinen teksti>

1. 1 Jäsenvaltiot eivät voi paineesta aiheutuvan vaaran takia kieltää, rajoittaa tai estää sellaisten 1 artiklassa tarkoitettujen painelaitteiden markkinoille saattamista tai käyttöönottoa valmistajan vahvistamissa olosuhteissa, jotka täyttävät tämän direktiivin säännökset ja joissa on CE-merkintä osoituksena siitä, että 10 artiklan mukaista vaatimustenmukaisuusarviointia on niiden osalta noudatettu.

>EP:n äänestyksessä hyväksytty teksti>

1. 1 Jäsenvaltiot eivät voi paineesta aiheutuvan vaaran takia kieltää, rajoittaa tai estää sellaisten 1 artiklassa tarkoitettujen painelaitteiden tai laitekokonaisuuksien markkinoille saattamista tai käyttöönottoa valmistajan vahvistamissa olosuhteissa, jotka täyttävät tämän direktiivin säännökset ja joissa on CE-merkintä osoituksena siitä, että 10 artiklan mukaista vaatimustenmukaisuusarviointia on niiden osalta noudatettu.

>Alkuperäinen teksti>

1. 2 Jäsenvaltiot eivät voi paineesta aiheutuvan vaaran vuoksi kieltää, rajoittaa tai estää sellaisten 1 artiklassa tarkoitettujen laitekokonaisuuksien markkinoille saattamista tai käyttöönottoa, jotka täyttävät tämän direktiivin säännökset ja joissa on CE-merkintä osoituksena siitä, että 10 artiklan mukaista vaatimustenmukaisuus- arviointia on niiden osalta noudatettu.

(Tarkistus 8)

10 artiklan 1.3 kohta

>Alkuperäinen teksti>

1. 3 Eri luokkiin sovellettavat vaatimustenmukaisuuden arviointimenettelyt ovat seuraavat:

>EP:n äänestyksessä hyväksytty teksti>

1. 3 Eri luokkiin sovellettavat vaatimustenmukaisuuden arviointimenettelyt ovat seuraavat, ja on korostettava sitä, että luokkien III ja IV laitteiden tapauksessa tarkastuksen suorittajan on aina oltava riittävän pätevä suunnittelijasta/valmistajasta riippumaton kolmas osapuoli:

(Tarkistus 9)

10 artiklan 2 kohdan b alakohta

>Alkuperäinen teksti>

b) arviointi laitekokonaisuuden eri osien yhdistämisestä liitteen I 2.3, 2.8, ja 2.9 kohdan mukaisesti: arviointi määräytyy kyseisten laitteiden korkeimman luokan mukaisesti,

>EP:n äänestyksessä hyväksytty teksti>

b) arviointi laitekokonaisuuden eri osien yhdistämisestä liitteen I 2.3, 2.8, ja 2.9 kohdan mukaisesti: arviointi määräytyy kyseisten laitteiden korkeimman luokan mukaisesti, ja tässä yhteydessä ei oteta huomioon turvatoiminnolla varustettuja välineitä,

(Tarkistus 11)

16 artikla a (uusi)

>EP:n äänestyksessä hyväksytty teksti>

16 a artikla

Jäsenvaltioiden välinen yhteistyö

Jäsenvaltiot toteuttavat asianmukaisia toimenpiteitä sen varmistamiseksi, että tämän direktiivin toteuttamisesta vastaavat viranomaiset ovat yhteistyössä ja toimittavat toisilleen ja komissiolle tämän direktiivin säännösten noudattamisen varmistamiseksi tarvittavia tietoja.

(Tarkistus 12)

Liite I, Alustavia huomautuksia, 3 kohta a (uusi)

>EP:n äänestyksessä hyväksytty teksti>

3a. Olennaisia vaatimuksia tulkitaan ja sovelletaan siten, että kehityksen nykyinen taso otetaan huomioon suunnittelu- ja valmistusvaiheessa ja harkittaessa teknisiä ja taloudellisia seikkoja, jotka vastaavat terveyden ja turvallisuuden suojelun korkeaa tasoa.

(Tarkistus 13)

Liite I, 3.1.2 kohta, viides alakohta

>Alkuperäinen teksti>

Hyväksymistä varten mainittu kolmas osapuoli tekee tai teettää asianmukaisissa yhdenmukaistetuissa standardeissa esitettyjä tutkimuksia ja koetuksia tai niitä vastaavia tutkimuksia ja koetuksia.

>EP:n äänestyksessä hyväksytty teksti>

Hyväksymistä varten mainittu kolmas osapuoli tekee tai teettää asianmukaisissa yhdenmukaistetuissa standardeissa esitettyjä tutkimuksia ja koetuksia tai niitä vastaavia tutkimuksia ja koetuksia. Tässä yhteydessä on otettava huomioon erityinen hyväksymismenettely, jota valmistaja on aikonut käyttää.

(Tarkistus 14)

Liite I, 5 kohta, toinen alakohta

>Alkuperäinen teksti>

Näiden laitteiden laskelmat tehdään ja ne suunnitellaan ja rakennetaan siten, että ylikuumenemisesta aiheutuva sisällön merkittävän menetyksen vaara on mahdollisimman vähäinen. Erityisesti on syytä tapauskohtaisesti valvoa, että:

>EP:n äänestyksessä hyväksytty teksti>

Näiden laitteiden laskelmat tehdään ja ne suunnitellaan ja rakennetaan siten, että ylikuumenemisesta aiheutuva sisällön merkittävän menetyksen vaara vältetään tai se on mahdollisimman vähäinen. Erityisesti on syytä tapauskohtaisesti valvoa, että:

(Tarkistus 15)

Liite I, 7 kohta, ensimmäinen alakohta

>Alkuperäinen teksti>

Jäljempänä esitettyjä säännöksiä sovelletaan yleisesti. Jos niitä ei kuitenkaan noudateta, valmistajan on todistettava, että aiheelliset toimenpiteet, jotka tekevät vastaavan turvallisuuden kokonaistason saavuttamisen mahdolliseksi, on toteutettu.

>EP:n äänestyksessä hyväksytty teksti>

Jäljempänä esitettyjä säännöksiä sovelletaan yleisesti. Jos niitä ei kuitenkaan noudateta, mukaan lukien siinä tapauksessa, että raaka-aineita ei mainita erityisesti ja yhdenmukaistettuja standardeja ei vielä ole olemassa, valmistajan on todistettava, että aiheelliset toimenpiteet, jotka tekevät vastaavan turvallisuuden kokonaistason saavuttamisen mahdolliseksi, on toteutettu.